Euroopan yhteisön ja Israelin valtion välinen Sopimus tietyistä lentoliikenteen näkökohdista



Virallinen lehti nro L 090 , 02/04/2009 s. 0010 - 0019



Euroopan yhteisön ja Israelin valtion välinen Sopimus tietyistä lentoliikenteen näkökohdista EUROOPAN YHTEISÖ ja ISRAELIN VALTIO, (jäljempänä "Israel"), jäljempänä "osapuolet", Euroopan yhteisön ilmoitettua, että: useiden Euroopan yhteisön jäsenvaltioiden ja Israelin välillä on tehty kahdenvälisiä lentoliikennesopimuksia, joihin sisältyy määräyksiä, jotka eivät tällä hetkellä ole yhteisön oikeuden mukaisia, Euroopan yhteisöllä on yksinomainen toimivalta useiden sellaisten näkökohtien osalta, joita voi sisältyä Euroopan yhteisön jäsenvaltioiden ja kolmansien maiden kahdenvälisiin lentoliikennesopimuksiin, mukaan lukien Israelin kanssa tehdyt sopimukset, johonkin jäsenvaltioon sijoittautuneilla yhteisön lentoliikenteen harjoittajilla on Euroopan yhteisön oikeuden nojalla oikeus syrjimättömään pääsyyn Euroopan yhteisön jäsenvaltioiden ja kolmansien maiden välisille lentoreiteille, Euroopan yhteisön jäsenvaltioiden ja Israelin kahdenvälisten lentoliikennesopimusten eräät määräykset on saatettava yhteisön oikeuden mukaisiksi, jotta Euroopan yhteisön ja Israelin väliselle lentoliikenteelle voidaan luoda vankka oikeusperusta ja liikenteen jatkuvuus voidaan taata, Euroopan yhteisön oikeuden mukaisesti lentoliikenteen harjoittajat eivät periaatteessa saa tehdä sopimuksia, jotka voivat vaikuttaa Euroopan yhteisön jäsenvaltioiden väliseen kauppaan ja joiden tavoitteena tai seurauksena on kilpailun estäminen, rajoittaminen tai vääristäminen, Euroopan yhteisön jäsenvaltioiden ja Israelin välillä tehtyjen kahdenvälisten lentoliikennesopimusten määräykset, joissa i) vaaditaan tai suositaan sellaisten yritysten välisten sopimusten tekemistä, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät, vääristävät tai rajoittavat lentoliikenteen harjoittajien välistä kilpailua merkittävillä reiteillä, tai ii) vahvistetaan tällaisten sopimusten, päätösten tai yhteisten toimintatapojen vaikutuksia, tai iii) annetaan lentoliikenteen harjoittajille tai muille yksityisille talouden toimijoille valta toimenpiteisiin, joilla estetään, vääristetään tai rajoitetaan lentoliikenteen harjoittajien välistä kilpailua merkittävillä reiteillä, saattavat tehdä yrityksiin sovellettavista kilpailusäännöistä tehottomia, Euroopan yhteisön tarkoituksena ei ole tämän sopimuksen perusteella lisätä Euroopan yhteisön ja Israelin välisen lentoliikenteen kokonaismäärää tai vaikuttaa yhteisön lentoliikenteen harjoittajien ja Israelin lentoliikenteen harjoittajien väliseen tasapainoon eikä neuvotella muutoksia voimassa olevien kahdenvälisten lentoliikennesopimusten liikenneoikeuksia koskeviin määräyksiin, OVAT SOPINEET SEURAAVAA: 1 artikla Yleiset määräykset 1. Tässä sopimuksessa "jäsenvaltioilla" tarkoitetaan Euroopan yhteisön jäsenvaltioita. 2. Kun jossakin liitteessä I mainitussa sopimuksessa viitataan kyseisen sopimuksen osapuolena olevan jäsenvaltion kansalaisiin, tämän katsotaan viittaavan Euroopan yhteisön jäsenvaltioiden kansalaisiin. 3. Kun jossakin liitteessä I mainitussa sopimuksessa viitataan kyseisen sopimuksen osapuolena olevan jäsenvaltion lentoliikenteen harjoittajiin tai lentoyhtiöihin, tämän katsotaan viittaavan kyseisen jäsenvaltion nimeämiin lentoliikenteen harjoittajiin tai lentoyhtiöihin. 2 artikla Jäsenvaltion tekemä nimeäminen 1. Tämän artiklan 2 kohdan määräykset syrjäyttävät liitteessä II olevassa a kohdassa lueteltujen artiklojen vastaavat määräykset, jotka koskevat kyseisen jäsenvaltion tekemää lentoliikenteen harjoittajan nimeämistä ja Israelin lentoliikenteen harjoittajalle myöntämiä liikennöintilupia ja muita lupia, ja tämän artiklan 3 kohdan määräykset syrjäyttävät liitteessä II olevassa b kohdassa lueteltujen artiklojen vastaavat määräykset, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista. 2. Saatuaan ilmoituksen jäsenvaltion tekemästä nimeämisestä Israel myöntää asianmukaiset liikennöintiluvat ja muut luvat mahdollisimman pienellä menettelyyn liittyvällä viiveellä edellyttäen, että i) lentoliikenteen harjoittaja on sijoittautunut nimeävän jäsenvaltion alueelle Euroopan yhteisön perustamissopimuksen mukaisesti ja sillä on Euroopan yhteisön lainsäädännön mukainen voimassa oleva liikennelupa; ii) lentoliikenteen harjoittaja on lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen ja asianomainen ilmailuviranomainen on mainittu selvästi nimeämisessä; ja iii) lentoliikenteen harjoittaja on jäsenvaltioiden ja/tai jäsenvaltioiden kansalaisten ja/tai muiden liitteessä III lueteltujen valtioiden ja/tai niiden kansalaisten omistuksessa ja tosiasiallisessa määräysvallassa joko suoraan tai osake-enemmistön kautta. 3. Israel voi evätä tai peruuttaa kokonaan tai tilapäisesti jäsenvaltion nimeämän lentoliikenteen harjoittajan liikennöintiluvat tai muut luvat tai rajoittaa niiden käyttöä, jos i) lentoliikenteen harjoittaja ei ole sijoittautunut nimeävän jäsenvaltion alueelle Euroopan yhteisön perustamissopimuksen mukaisesti tai sillä ei ole Euroopan yhteisön lainsäädännön mukaista voimassa olevaa liikennelupaa; ii) lentoliikenteen harjoittaja ei ole lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen tai asianomaista ilmailuviranomaista ei ole mainittu selvästi nimeämisessä; tai iii) lentoliikenteen harjoittaja ei ole jäsenvaltioiden ja/tai jäsenvaltioiden kansalaisten ja/tai muiden liitteessä III lueteltujen valtioiden ja/tai niiden kansalaisten omistuksessa tai tosiasiallisessa määräysvallassa joko suoraan tai osake-enemmistön kautta; tai iv) lentoliikenteen harjoittajalla on jo liikennöintilupa Israelin ja jonkin toisen jäsenvaltion kahdenvälisen sopimuksen nojalla, ja Israel voi osoittaa, että käyttämällä tämän sopimuksen mukaisia liikenneoikeuksiaan reitillä, johon sisältyy jokin paikka kyseisessä toisessa jäsenvaltiossa, lentoliikenteen harjoittaja kiertäisi Israelin ja kyseisen toisen jäsenvaltion kahdenvälisessä sopimuksessa määrättyjä liikenneoikeuksiin kohdistuvia rajoituksia. Israel ei saa tämän kohdan mukaisia oikeuksia käyttäessään harjoittaa kansallisuuteen perustuvaa syrjintää yhteisön lentoliikenteen harjoittajien välillä. 3 artikla Turvallisuus 1. Tämän artiklan 2 kohdan määräyksillä täydennetään liitteessä II olevassa c kohdassa lueteltujen artiklojen vastaavia määräyksiä. 2. Jos jäsenvaltio on nimennyt lentoliikenteen harjoittajan, jonka viranomaisvalvonnasta ja sen jatkuvuudesta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Israelin välisen sopimuksen turvallisuusmääräysten nojalla Israelille kuuluvia oikeuksia sovelletaan myös turvallisuusvaatimusten hyväksymiseen, noudattamiseen tai ylläpitämiseen kyseisen toisen jäsenvaltion toimesta sekä kyseisen lentoliikenteen harjoittajan liikennöintiluvan myöntämiseen. 4 artikla Kuljetustariffit Euroopan yhteisön sisällä 1. Tämän artiklan 2 kohdan määräyksillä täydennetään liitteessä II olevassa d kohdassa lueteltujen artiklojen vastaavia määräyksiä. 2. Tariffeihin, joita Israelin nimeämät lentoliikenteen harjoittajat perivät kokonaan Euroopan yhteisön alueella tapahtuvasta kuljetuksesta sellaisen liitteessä 1 mainitun sopimuksen nojalla, johon sisältyy liitteessä II olevassa d kohdassa mainittu määräys, sovelletaan Euroopan yhteisön oikeutta. 5 artikla Yhteensopivuus kilpailusääntöjen kanssa 1. Mikään liitteessä I luetelluissa sopimuksissa ei huolimatta niissä mahdollisesti olevista päinvastaisista määräyksistä saa i) edellyttää tai suosia sellaisia yritysten välillä tehtäviä sopimuksia, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät tai vääristävät kilpailua; ii) vahvistaa tällaisten sopimusten, päätösten tai yhteisten toimintatapojen vaikutuksia; tai iii) antaa yksityisille talouden toimijoille valtaa toimenpiteisiin, joilla estetään, vääristetään tai rajoitetaan kilpailua. 2. Liitteessä I lueteltujen sopimusten määräyksiä ei sovelleta, jos ne ovat ristiriidassa tämän artiklan 1 kohdan kanssa. 6 artikla Sopimuksen liitteet Tämän sopimuksen liitteet ovat erottamaton osa tätä sopimusta. 7 artikla Tarkistaminen tai muuttaminen Osapuolet voivat milloin tahansa tarkistaa tai muuttaa tätä sopimusta yhteisestä hyväksynnästä, noudattaen 8 artiklassa määrättyä menettelyä. 8 artikla Voimaantulo Tämä sopimus tulee voimaan päivänä, jona osapuolet ovat ilmoittaneet kirjallisesti toisilleen, että niiden sopimuksen voimaansaattamisen edellyttämät sisäiset menettelyt on saatettu päätökseen. 9 artikla Voimassaolon päättyminen 1. Jos jokin liitteessä I mainittu sopimus irtisanotaan, kaikkien tämän sopimuksen määräysten, jotka liittyvät kyseiseen liitteessä I mainittuun sopimukseen, voimassaolo päättyy samanaikaisesti. 2. Jos kaikki liitteessä I mainitut sopimukset irtisanotaan, tämän sopimuksen voimassaolo päättyy samanaikaisesti. TÄMÄN VAKUUDEKSI alla mainitut asianmukaisesti valtuutetut edustajat ovat allekirjoittaneet tämän sopimuksen. Tämä sopimus on tehty Brysselissä yhdeksäntenä päivänä joulukuuta vuonna kaksituhattakahdeksan, joka vastaa juutalaisen kalenterin kislévkuun kahdettatoista päivää vuonna viisituhattaseitsemänsataakuusikymmentäyhdeksän, kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja heprean kielellä. За Европейската общнoст Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu Az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Pentru Comunitatea Europeană Za Európske spoločenstvo Za Evropsko skupnost Euroopan yhteisön puolesta För Europeiska gemenskapen +++++ TIFF +++++ +++++ TIFF +++++ +++++ TIFF +++++ За държавата Израел Por el Estado de Israel Za Stát Izrael For Staten Israel Für den Staat Israel Iisraeli Riigi nimel Για το Κράτος του Ισραήλ For the State of Israel Pour l'État d'Israël Per lo Stato d'Israele Izraēlas Valsts vārdā Izraelio Valstybės vardu Izrael Állam részéről Għall-Istat ta' l-Iżrael Voor de Staat Israël W imieniu Państwa Izrael Pelo Estado de Israel Pentru Statul Israel Za Izraelský štát Za Državo Izrael Israelin valtion puolesta För Staten Israel +++++ TIFF +++++ +++++ TIFF +++++ -------------------------------------------------- LIITE I Luettelo tämän sopimuksen 1 artiklassa tarkoitetuista sopimuksista Israelin ja Euroopan yhteisön jäsenvaltioiden väliset lentoliikennesopimukset, jotka on tehty, allekirjoitettu ja/tai joita sovelletaan väliaikaisesti tämän sopimuksen allekirjoituspäivänä, sellaisina kuin ne ovat muutettuina - Itävallan liittohallituksen ja Israelin valtion hallituksen välinen lentoliikennesopimus, tehty Jerusalemissa 2 päivänä elokuuta 1963, jäljempänä liitteessä II "Israel–Itävalta-sopimus"; - Belgian hallituksen ja Israelin hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, tehty Hakiryassa 30 päivänä kesäkuuta 1952, jäljempänä liitteessä II "Israel–Belgia-sopimus"; - Bulgarian tasavallan hallituksen ja Israelin valtion hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, tehty Sofiassa 25 päivänä maaliskuuta 1991, jäljempänä liitteessä II "Israel–Bulgaria-sopimus"; - Kyproksen tasavallan hallituksen ja Israelin valtion hallituksen välinen lentoliikennesopimus, tehty Jerusalemissa 21 päivänä joulukuuta 1993, jäljempänä liitteessä II "Israel–Kypros-sopimus"; - Tšekin ja Slovakian liittotasavallan hallituksen ja Israelin valtion hallituksen välinen Jerusalemissa 24 päivänä huhtikuuta 1991 tehty lentoliikennesopimus, jonka osalta Tšekin tasavalta on ilmoittanut, että se katsoo sopimuksen määräysten sitovan itseään, jäljempänä liitteessä II "Israel–Tšekki-sopimus"; - Tanskan kuningaskunnan hallituksen ja Israelin valtion hallituksen välinen lentoliikennesopimus, tehty Jerusalemissa 18 päivänä huhtikuuta 1977, jäljempänä liitteessä II "Israel–Tanska-sopimus"; - Suomen tasavallan hallituksen ja Israelin valtion hallituksen välinen lentoliikennesopimus, tehty Helsingissä 24 päivänä kesäkuuta 1997, jäljempänä liitteessä II "Israel–Suomi-sopimus"; - Ranskan tasavallan hallituksen ja Israelin valtion hallituksen välinen lentoliikennesopimus, tehty Tel Avivissa 29 päivänä huhtikuuta 1952, jäljempänä liitteessä II "Israel–Ranska-sopimus"; - Saksan liittotasavallan ja Israelin valtion välinen lentoliikennesopimus, tehty Bonnissa 12 päivänä helmikuuta 1971, jäljempänä liitteessä II "Israel–Saksa-sopimus"; - Kreikan kuningaskunnan hallituksen ja Israelin valtion hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, tehty Ateenassa 15 päivänä heinäkuuta 1952, jäljempänä liitteessä II "Israel–Kreikka-sopimus"; - Unkarin kansantasavallan hallituksen ja Israelin valtion hallituksen välinen lentoliikennesopimus, tehty Jerusalemissa 1 päivänä maaliskuuta 1989, jäljempänä liitteessä II "Israel–Unkari-sopimus"; - Israelin valtion hallituksen ja Irlannin hallituksen välinen lentoliikennesopimus, tehty Jerusalemissa 19 päivänä lokakuuta 1993, jäljempänä liitteessä II "Israel–Irlanti-sopimus"; - Italian tasavallan ja Israelin valtion välinen sopimus niiden alueiden välisestä ja niiden kautta edelleen tapahtuvasta lentoliikenteestä, tehty Roomassa 18 päivänä toukokuuta 1952, jäljempänä liitteessä II "Israel–Italia-sopimus"; - Latvian tasavallan hallituksen ja Israelin valtion hallituksen välinen lentoliikennesopimus, tehty Jerusalemissa 3 päivänä marraskuuta 1993, jäljempänä liitteessä II "Israel–Latvia-sopimus"; - Israelin valtion hallituksen ja Liettuan tasavallan hallituksen välinen lentoliikennesopimus, parafoitu ja liitetty Jerusalemissa 20 päivänä marraskuuta 1997 tehtyyn yhteisesti hyväksyttyyn pöytäkirjaan, jäljempänä liitteessä II "Israel–Liettua-sopimus"; - Luxemburgin suurherttuakunnan hallituksen ja Israelin valtion hallituksen välinen lentoliikennesopimus, tehty Luxemburgissa 14 päivänä kesäkuuta 1994, jäljempänä liitteessä II "Israel–Luxemburg-sopimus"; - Israelin valtion hallituksen ja Maltan hallituksen välinen lentoliikennesopimus, tehty Jerusalemissa 20 päivänä helmikuuta 1995, jäljempänä liitteessä II "Israel–Malta-sopimus"; - Alankomaiden hallituksen ja Israelin hallituksen välinen lentoliikennesopimus, tehty Jerusalemissa 23 päivänä lokakuuta 1950, jäljempänä liitteessä II "Israel–Alankomaat-sopimus"; - Puolan tasavallan hallituksen ja Israelin valtion hallituksen välinen lentoliikennesopimus, tehty Varsovassa 27 päivänä helmikuuta 1990, jäljempänä liitteessä II "Israel–Puola-sopimus"; - Portugalin tasavallan ja Israelin valtion välinen lentoliikennesopimus, tehty Lissabonissa 8 päivänä toukokuuta 1997, jäljempänä liitteessä II "Israel–Portugali-sopimus"; - Romanian sosialistisen tasavallan hallituksen ja Israelin valtion hallituksen välinen lentoliikennesopimus, tehty Israelissa 19 päivänä joulukuuta 1967, jäljempänä liitteessä II "Israel–Romania-sopimus"; - Slovakian tasavallan hallituksen ja Israelin valtion hallituksen välinen lentoliikennesopimus, tehty Bratislavassa 22 päivänä elokuuta 1994, jäljempänä liitteessä II "Israel–Slovakia-sopimus"; - Slovenian tasavallan ja Israelin valtion välinen lentoliikennesopimus, tehty Ljubljanassa 16 päivänä kesäkuuta 1993, jäljempänä liitteessä II "Israel–Slovenia-sopimus"; - Espanjan kuningaskunnan ja Israelin valtion välinen lentoliikennesopimus, tehty Jerusalemissa 31 päivänä heinäkuuta 1989, jäljempänä liitteessä II "Israel–Espanja-sopimus"; - Ruotsin kuningaskunnan hallituksen ja Israelin valtion hallituksen välinen lentoliikennesopimus, tehty Tukholmassa 9 päivänä marraskuuta 1977, jäljempänä liitteessä II "Israel–Ruotsi-sopimus"; - Israelin valtion ja Ison-Britannian ja Pohjois-Irlannin yhdistyneen kuningaskunnan välinen lentoliikennesopimus, allekirjoitettu Lontoossa 24 päivänä syyskuuta 1975, jäljempänä "vuoden 1975 Israel–Yhdistynyt kuningaskunta -sopimus"; - Israelin valtion hallituksen ja Ison-Britannian ja Pohjois-Irlannin yhdistyneen kuningaskunnan hallituksen välinen lentoliikennesopimus, tehty Tel Avivissa 6 päivänä joulukuuta 2001, jäljempänä "vuoden 2001 Israel–Yhdistynyt kuningaskunta -sopimus"; -------------------------------------------------- LIITE II Luettelo liitteessä I lueteltujen sopimusten artikloista, joihin viitataan tämän sopimuksen 2–4 artiklassa a) Jäsenvaltion tekemä nimeäminen: - Israel–Itävalta-sopimuksen 3 artikla - Israel–Belgia-sopimuksen 3 artikla - Israel–Bulgaria-sopimuksen III artikla - Israel–Kypros-sopimuksen 4 artikla - Israel–Tšekki-sopimuksen III artikla - Israel–Tanska-sopimuksen 4 artikla - Israel–Suomi-sopimuksen 3 artikla - Israel–Ranska-sopimuksen XIII artikla - Israel–Saksa-sopimuksen 3 artikla - Israel–Kreikka-sopimuksen IV artikla - Israel–Unkari-sopimuksen III artikla - Israel–Irlanti-sopimuksen III artikla - Israel–Italia-sopimuksen 4 artikla - Israel–Latvia-sopimuksen 3 artikla - Israel–Liettua-sopimuksen III artikla - Israel–Luxemburg-sopimuksen III artikla - Israel–Malta-sopimuksen III artikla - Israel–Alankomaat-sopimuksen II artikla - Israel–Puola-sopimuksen III artikla - Israel–Portugali-sopimuksen 3 artikla - Israel–Romania-sopimuksen 3 artikla - Israel–Slovakia-sopimuksen 3 artikla - Israel–Slovenia-sopimuksen III artikla - Israel–Espanja-sopimuksen III artikla - Israel–Ruotsi-sopimuksen 4 artikla - vuoden 1975 Israel–Yhdistynyt kuningaskunta -sopimuksen 4 artikla - vuoden 2001 Israel–Yhdistynyt kuningaskunta -sopimuksen 4 artikla. b) Liikennöintilupien tai muiden lupien epääminen, peruuttaminen kokonaan tai tilapäisesti tai rajoittaminen: - Israel–Itävalta-sopimuksen 5 artikla - Israel–Belgia-sopimuksen 4 artikla - Israel–Bulgaria-sopimuksen IV artikla - Israel–Kypros-sopimuksen 5 artikla - Israel–Tšekki-sopimuksen IV artikla - Israel–Tanska-sopimuksen 4 artikla - Israel–Suomi-sopimuksen 4 artikla - Israel–Ranska-sopimuksen VIII artikla - Israel–Saksa-sopimuksen 4 artikla - Israel–Kreikka-sopimuksen IV artikla - Israel–Unkari-sopimuksen IV artikla - Israel–Irlanti-sopimuksen IV artikla - Israel–Italia-sopimuksen 5 artikla - Israel–Latvia-sopimuksen 4 artikla - Israel–Liettua-sopimuksen IV artikla - Israel–Luxemburg-sopimuksen IV artikla - Israel–Malta-sopimuksen IV artikla - Israel–Alankomaat-sopimuksen VI artikla - Israel–Puola-sopimuksen IV artikla - Israel–Portugali-sopimuksen 4 artikla - Israel–Romania-sopimuksen 4 artikla - Israel–Slovakia-sopimuksen 4 artikla - Israel–Slovenia-sopimuksen IV artikla - Israel–Espanja-sopimuksen IV artikla - Israel–Ruotsi-sopimuksen 4 artikla - vuoden 1975 Israel–Yhdistynyt kuningaskunta -sopimuksen 4 artikla - vuoden 2001 Israel–Yhdistynyt kuningaskunta -sopimuksen 5 artikla. c) Turvallisuus: - Israel–Bulgaria-sopimuksen XIV artikla - Israel–Kypros-sopimuksen 13 artikla - Israel–Tšekki-sopimuksen IX artikla - Israel–Tanska-sopimuksen 8 artikla - Israel–Suomi-sopimuksen 11 artikla - Israel–Kreikka-sopimuksen VIII artikla - Israel–Unkari-sopimuksen IX artikla - Israel–Irlanti-sopimuksen IX artikla - Israel–Italia-sopimuksen 12 artikla - Israel–Latvia-sopimuksen 9 artikla - Israel–Liettua-sopimuksen IX artikla - Israel–Luxemburg-sopimuksen IX artikla - Israel–Malta-sopimuksen IX artikla - Israel–Alankomaat-sopimuksen IV artikla - Israel–Portugali-sopimuksen 8 artikla - Israel–Slovakia-sopimuksen 9 artikla - Israel–Slovenia-sopimuksen IX artikla - Israel–Espanja-sopimuksen X artikla - Israel–Ruotsi-sopimuksen 8 artikla - vuoden 2001 Israel–Yhdistynyt kuningaskunta -sopimuksen 12 artikla. d) Kuljetustariffit Euroopan yhteisön sisällä: - Israel–Itävalta-sopimuksen 8 artikla - Israel–Belgia-sopimuksen 8 artikla - Israel–Bulgaria-sopimuksen IX artikla - Israel–Kypros-sopimuksen 17 artikla - Israel–Tšekki-sopimuksen VI artikla - Israel–Tanska-sopimuksen 10 artikla - Israel–Suomi-sopimuksen 10 artikla - Israel–Ranska-sopimuksen XVII artikla - Israel–Saksa-sopimuksen 9 artikla - Israel–Kreikka-sopimuksen VI artikla - Israel–Unkari-sopimuksen VI artikla - Israel–Irlanti-sopimuksen VI artikla - Israel–Italia-sopimuksen 8 artikla - Israel–Latvia-sopimuksen 6 artikla - Israel–Liettua-sopimuksen VI artikla - Israel–Luxemburg-sopimuksen VI artikla - Israel–Malta-sopimuksen VI artikla - Israel–Alankomaat-sopimuksen liitteen 7 kohta - Israel–Puola-sopimuksen VI artikla - Israel–Portugali-sopimuksen 16 artikla - Israel–Romania-sopimuksen 7 artikla - Israel–Slovakia-sopimuksen 6 artikla - Israel–Slovenia-sopimuksen VI artikla - Israel–Espanja-sopimuksen VI artikla - Israel–Ruotsi-sopimuksen 10 artikla - vuoden 1975 Israel–Yhdistynyt kuningaskunta -sopimuksen 8 artikla - vuoden 2001 Israel–Yhdistynyt kuningaskunta -sopimuksen 8 artikla. -------------------------------------------------- LIITE III Luettelo tämän sopimuksen 2 artiklassa tarkoitetuista muista valtioista a) Islannin tasavalta (Euroopan talousalueesta tehdyn sopimuksen nojalla) b) Liechtensteinin ruhtinaskunta (Euroopan talousalueesta tehdyn sopimuksen nojalla) c) Norjan kuningaskunta (Euroopan talousalueesta tehdyn sopimuksen nojalla) d) Sveitsin valaliitto (Euroopan yhteisön ja Sveitsin valaliiton välisen lentoliikennesopimuksen nojalla) --------------------------------------------------